В случай на фарове с нажежаеми светлинни източници:
 6.4.1.1.1.
 Предният фар за мъгла трябва да съответства на изискванията на точка 6.4.3 от настоящото правило с поне един комплект стандартни (еталонни) нажежаеми лампи, които могат да бъдат предоставени от производителя или заявителя.
 В случай на нажежаеми лампи, работещи директно с напрежението на електрическата система на превозното средство:
 Предният фар за мъгла се проверява посредством безцветни стандартни (еталонни) нажежаеми лампи, посочени в Правило No 37.
 По време на изпитването на предния фар за мъгла електрическото захранване на нажежаемата лампа(и) се регулира така, че при напрежение 13,2 V да се получи еталонният светлинен поток, указан в съответната таблица със стойности в Правило No 37.
 6.4.1.1.2.
 В случай на система, използваща пусково-регулираща апаратура на светлинния източник, която е част от фара, на входните клеми на фара се подава напрежението, обявено от производителя.
 6.4.1.1.3.
 В случай на система, използваща пусково-регулираща апаратура на светлинния източник, която не е част от фара, на входните клеми на електронната пусково-регулираща апаратура се подава напрежението, обявено от производителя. Изпитвателната лаборатория трябва да изиска от заявителя специалната пусково-регулираща апаратура на светлинния източник, необходима за захранването на светлинния източник и действащите функции. Начинът за идентифициране на пусково-регулираща апаратура на светлинния източник, ако има такава, и/или подаваното напрежение, включително допустимите отклонения, следва да бъдат отбелязани във формуляра за съобщение в приложение 1 към настоящото правило.
 6.4.1.2. В случай на използване газоразряден светлинен източник:
 Използва се стандартният светлинен източник, посочен в Правило No 99, който е подложен на стареене през най-малко 15 цикъла в съответствие с приложение 4, точка 4 от Правило No 99.
 По време на изпитването на предния фар за мъгла напрежението на клемите на баласта или на клемите на светлинния източник, в случай че баластът е вграден в светлинния източник, трябва да бъде стабилизирано на 13,2 V при 12-волтова ел. система или да бъде напрежението на електрическата система на превозното средство, посочено от заявителя, с допустимо отклонение ± 0,1 V.
 Номиналният светлинен поток на газоразрядния светлинен източник може да се различава от посочения в Правило No 99. В този случай стойностите на светлинния интензитет трябва да бъдат съответно коригирани.
 6.4.1.3. В случай на незаменяеми светлинни източници:
 Всички измервания на предни фарове за мъгла, оборудвани с незаменяеми светлинни източници, се провеждат при напрежения съответно 6,3 V, 13,2 V или 28,0 V или при друга стойност на напрежението на електрическата система на превозното средство, посочена от заявителя. Изпитвателната лаборатория може да изиска от производителя специалното захранващо устройство, необходимо за захранване на светлинните източници. На входните клеми на фара се подава изпитвателното напрежение.
 6.4.1.4. В случай на светодиодни модули:
 Всички измервания на предни фарове за мъгла, оборудвани с светодиоден модул(и), се провеждат при напрежения съответно 6,3 V, 13,2 V или 28,0 V, ако не е посочено друго в рамките на настоящото правило. Светодиодни модули, които работят с електронна пусково-регулираща апаратура на светлинния източник, се измерват с посоченото от заявителя напрежение на входа или с устройство за захранване и управление, което заменя тази пусково-регулираща апаратура за фотометричното изпитване. Съответните входящи параметри (напр. коефициент на запълване,